**NOTĂ INFORMATIVĂ**

la proiectul hotărîrii de Guvern privind aprobarea Regulamentului Stindardului Prim-ministrului Republicii Moldova

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul hotărîrii de Guvern privind aprobarea Regulamentului Stindardului Prim-ministrului Republicii Moldova a fost elaborat de către Cancelaria de Stat. |
| **2. Condițiile ce au impus elaborarea proiectului de act normativ, finalitățile urmărite și principalele prevederi ale proiectului** |
| În conformitate cu prevederile art.18 alin.(4) din [Legea nr.217 din 17 septembrie 2010 privind Drapelul de Stat al Republicii Moldova](lex:LPLP19941223344), Regulamentul Stindardului Prim-ministrului Republicii Moldova se aprobă prin hotărîre de Guvern, cu avizul Comisiei Naţionale de Heraldică. Prevederi similare se regăsesc și la art.4 alin.(8) din [Legea nr.86 din 28 iulie 2011 cu privire la simbolurile publice](lex:LPLP2011072886).  Astfel, în vederea implementării prevederilor legale enunțate, Cancelaria de Stat a elaborat proiectul hotărîrii de Guvern privind aprobarea Regulamentului Stindardului Prim-ministrului Republicii Moldova, care stabilește modul de confecționare și utilizare a Stindardului respectiv.  Prezentul proiect urmărește atingerea următoarelor obiective:   * stabilirea modului de confecționare a Stindardului Prim-ministrului Republicii Moldova; * reglementarea aspectelor privind formatele de utilizare a Stindardului Prim-ministrului Republicii Moldova; * stabilirea procedurilor/modurilor de înmînare, păstrare, arborare și reproducere a Stindardului Prim-ministrului Republicii Moldova.   Proiectul, sub aspect structural, este constituit din 3 capitole, în care sînt stabilite obiectul de reglementare al proiectului Regulamentului, descrierea vexilologică a Stindardului respectiv, cu prezentarea imaginei-etalon al acestuia în anexă la proiect, formatele de confecționare și utilizare ale Stindardului, procedurile/modurile de înmînare, păstrare și arborare a Stindardului, precum și cele de utilizare sau reproducere a imaginii Stindardului.  Proiectul prevede că Stindardul Prim-ministrului Republicii Moldova este un simbol naţional al Republicii Moldova, care reprezintă însemnul vexilologic personalizat de funcţie al Prim-ministrului Republicii Moldova şi simbolizează autoritatea Prim-ministrului în calitatea sa de conducător al Guvernului şi coordonator al activităţii membrilor acestuia.  Stindardul Prim-ministrului Republicii Moldova urmează a fi utilizat în următoarele formate: original, duplicate și copii.  Originalul Stindardului Prim-ministrului Republicii Moldova se înmînează de către Preşedintele Republicii Moldova în ziua depunerii jurămîntului. |

**Secretar general al Guvernului Lilia PALII**